**Sykehusinnkjøp HF**

Organisasjonsnummer 916 879 067  
Telefon 78 95 07 00  
post@sykehusinnkjop.no  
Sykehusinnkjøp HF, Postboks 40, 9811 Vadsø

Rammeavtale varekjøp

Prosedyrepakker til Helseforetakene i Helse Nord

**Avtalens varighet:** DD.MM.ÅÅ - DD.MM.ÅÅ

Avtaleforvalter Sykehusinnkjøp HF:  
E-post: [avtaleforvaltning.dn@sykehusinnkjop.no](mailto:avtaleforvaltning.dn@sykehusinnkjop.no)  
Avtalenummer:

Leverandør:  
E-post:  
Telefon:  
Org.nr.:

**Avtalen er signert elektronisk**

Innholdsfortegnelse

[1. Alminnelige bestemmelser 5](#_Toc177122596)

[1.1. Avtalens parter og kontaktpersoner 5](#_Toc177122597)

[1.2. Avtalens formål og omfang 5](#_Toc177122598)

[1.3. Avtaledokumenter og tolkningsregler 5](#_Toc177122599)

[1.4. Avtaleperiode, forlengelse og oppsigelse 6](#_Toc177122600)

[1.5. Transport av Avtalen 7](#_Toc177122601)

[2. Avropsmekanisme 7](#_Toc177122602)

[3. Logistikk og elektronisk samhandling 7](#_Toc177122603)

[3.1. Logistikkbetingelser og samhandlingsavtaler 7](#_Toc177122604)

[3.2. Implementering 8](#_Toc177122605)

[3.3. Bestilling/ordre 8](#_Toc177122606)

[3.4. Krav til den fysiske leveransen 8](#_Toc177122607)

[3.5. Måling og sanksjoner 8](#_Toc177122608)

[3.6. Generelle leveringsbetingelser 9](#_Toc177122609)

[3.7. Rutiner ved mottak og avviksbehandling 9](#_Toc177122610)

[3.8. Tilbakekalling av varer 9](#_Toc177122611)

[4. Partenes plikter 10](#_Toc177122612)

[4.1. Kundens plikter 10](#_Toc177122613)

[4.2. Leverandørens plikter 10](#_Toc177122614)

[4.2.1. Kvalitetssikring 10](#_Toc177122615)

[4.2.2. Forsyningssikkerhet 10](#_Toc177122616)

[4.2.3. Bruk av underleverandør 10](#_Toc177122617)

[4.2.4. Produktansvar 10](#_Toc177122618)

[4.2.5. Statistikk 10](#_Toc177122619)

[4.2.6. Krav til medlemskap i returordning for sluttbehandling av emballasje 11](#_Toc177122620)

[4.2.7. Forsikring 11](#_Toc177122621)

[4.2.8. Opplæringsansvar 11](#_Toc177122622)

[4.2.9. Samfunnsansvar 11](#_Toc177122623)

[4.2.10. Behandling av personopplysninger 12](#_Toc177122624)

[4.2.11. Elektronisk varekatalog 12](#_Toc177122625)

[4.2.12. Internasjonale sanksjoner 13](#_Toc177122626)

[4.3. Felles plikter 13](#_Toc177122627)

[4.3.1. Samarbeid 13](#_Toc177122628)

[4.3.2. Kommunikasjon og møter 13](#_Toc177122629)

[5. Vederlag og prisjustering 13](#_Toc177122630)

[5.1. Vederlag 13](#_Toc177122631)

[5.2. Prisjustering 14](#_Toc177122632)

[5.2.1. Prisjustering som følge av myndighetsvedtak 14](#_Toc177122633)

[5.2.2. Prisjustering som følge av valutaendringer 14](#_Toc177122634)

[5.2.3. Prisjustering som følge av indeksregulering 14](#_Toc177122635)

[5.3. Fakturerings- og betalingsbetingelser 15](#_Toc177122636)

[5.4. Forsinkelsesrente 15](#_Toc177122637)

[6. Endringer 15](#_Toc177122638)

[6.1. Generelt 15](#_Toc177122639)

[6.2. Vederlag for endringer 16](#_Toc177122640)

[6.3. Endringer i sortiment 16](#_Toc177122641)

[6.3.1. Generelt 16](#_Toc177122642)

[6.3.2. Leverandørens mulighet til å forespørre endringer i sortimentet 16](#_Toc177122643)

[6.3.3. Kundens mulighet til å forespørre endringer i sortimentet 16](#_Toc177122644)

[6.3.4. Vederlag ved sortimentsendringer 16](#_Toc177122645)

[6.3.5. Kundens rett til å prøve nye produkter 16](#_Toc177122646)

[7. Kundens mislighold 16](#_Toc177122647)

[7.1. Hva som anses som mislighold 16](#_Toc177122648)

[7.2. Leverandørens krav ved Kundens mislighold 17](#_Toc177122649)

[7.2.1. Merutgifter 17](#_Toc177122650)

[7.2.2. Heving 17](#_Toc177122651)

[7.2.3. Erstatning 17](#_Toc177122652)

[8. Leverandørens mislighold 17](#_Toc177122653)

[8.1. Mangler 17](#_Toc177122654)

[8.1.1. Hva som utgjør en mangel 17](#_Toc177122655)

[8.1.2. Kundens reklamasjonsfrist 17](#_Toc177122656)

[8.1.3. Tilbakehold 18](#_Toc177122657)

[8.1.4. Utbedring og omlevering 18](#_Toc177122658)

[8.1.5. Prisavslag 18](#_Toc177122659)

[8.1.6. Erstatning ved unnlatt utbedring 18](#_Toc177122660)

[8.1.7. Dekningskjøp 18](#_Toc177122661)

[8.1.8. Heving av avrop 18](#_Toc177122662)

[8.1.9. Heving av Avtalen 19](#_Toc177122663)

[8.1.10. Dekningskjøp ved heving 19](#_Toc177122664)

[8.1.11. Erstatning for mangler 19](#_Toc177122665)

[8.2. Forsinkelse 19](#_Toc177122666)

[8.2.1. Hva som utgjør forsinkelse 19](#_Toc177122667)

[8.2.2. Leverandørens varslingsplikt og plikt til å begrense forsinkelsen 19](#_Toc177122668)

[8.2.3. Tilbakehold 20](#_Toc177122669)

[8.2.4. Kundens rett til å fastholde Avtalen 20](#_Toc177122670)

[8.2.5. Dekningskjøp 20](#_Toc177122671)

[8.2.6. Dagmulkt 20](#_Toc177122672)

[8.2.7. Erstatning ved forsinkelse 20](#_Toc177122673)

[8.2.8. Heving av avrop 20](#_Toc177122674)

[8.2.9. Heving av Avtalen 20](#_Toc177122675)

[9. Ansvar for skade 21](#_Toc177122676)

[9.1. Varsel om fare for skade 21](#_Toc177122677)

[9.2. Ansvar for skade på den andre partens person eller eiendom 21](#_Toc177122678)

[9.3. Ansvar for skade på miljø, tredjemanns person eller eiendom 21](#_Toc177122679)

[10. Force Majeure 21](#_Toc177122680)

[11. Generelle bestemmelser 22](#_Toc177122681)

[11.1. Taushetsplikt 22](#_Toc177122682)

[11.2. Opphavs- og eiendomsrett 22](#_Toc177122683)

[11.2.1. Generelt 22](#_Toc177122684)

[11.2.2. Patenter og sikkerhetsbeskyttet informasjon 22](#_Toc177122685)

[11.2.3. Tredjeparters eiendomsrettigheter 22](#_Toc177122686)

[11.3. Omdømmelojalitet 23](#_Toc177122687)

[11.4. Markedsføring 23](#_Toc177122688)

[11.5. Revisjon 23](#_Toc177122689)

[12. Tvister, lovvalg og verneting 23](#_Toc177122690)

# Alminnelige bestemmelser

## Avtalens parter og kontaktpersoner

Denne avtalen er inngått mellom:

|  |  |
| --- | --- |
| Kunder | Organisasjonsnummer |
| Helgelandssykehuset HF | 983 974 929 |
| Finnmarkssykehuset HF | 983 974 880 |
| Nordlandssykehuset HF | 983 974 910 |
| Universitetssykehuset Nord-Norge HF | 983 974 899 |

|  |  |
| --- | --- |
| Leverandør | |
| Navn: | Organisasjonsnummer: |
| E-post: | |

Alle henvendelser til leverandør rettes til kontaktpunkter som følger av Bilag 5 – Kontaktpunkter Leverandør.

For henvendelser til Kunden vedrørende logistikk se Bilag 8 – Logistikkbetingelser – Innledning roller og ansvar punkt 5.

Sykehusinnkjøp HF er avtaleforvalter og kontaktpunkt på vegne av Kunden(e) ("**Avtaleforvalter**").

Øvrige henvendelser fra Leverandøren vedrørende denne avtalen rettes til:

|  |
| --- |
| Kontaktpunkt Avtaleforvaltning |
| E-post: [avtaleforvaltning.dn@sykehusinnkjop.no](mailto:avtaleforvaltning.dn@sykehusinnkjop.no) |

## Avtalens formål og omfang

Denne avtale ("**Avtalen**") er en rammeavtale mellom Kunde og Leverandør slik som angitt i punkt 1.1 (Avtalens parter og kontaktpersoner) (heretter "**Kunden**" og "**Leverandøren**") om rett til kjøp av varer som angitt på avtalens forside og nærmere beskrevet i bilag 1 (Prisskjema) og bilag 2 (Kravspesifikasjon) ("**Varen**"/"**Varene**").

Hver Kunde er juridisk og økonomisk ansvarlig for avrop foretatt i henhold til Avtalen.

Avtalen gir Kunden rett til å kjøpe varer eller utstyr som er dekket av Avtalen innenfor Avtalens omfang og varighet. Avtalen etablerer ingen plikt for Kunden til å kjøpe et bestemt volum/mengde, men innenfor det Avtalen omfatter plikter Kunden å kjøpe sitt behov. Avtalens formål er å etablere generelle bestemmelser for kjøp av Varen.

Avtalen gjelder følgende delkontrakter:

1. x

2. x

Hver delkontrakt skal anses som en selvstendig avtale slik at hver enkelt bestemmelse i Avtalen gjelder opp mot hver enkelt delkontrakt.

## Avtaledokumenter og tolkningsregler

Avtalen består av følgende dokumenter:

* Avtalen (dette dokumentet)
* Bilag 1 Prisskjema
* Bilag 2 Kravspesifikasjon
* Bilag 3 Miljøskjema
* Bilag 4 Egenerklæring om russisk involvering
* Bilag 5 Kontaktpunkter leverandør
* Bilag 6 Kunder tiltredelse
* Bilag 7 Elektronisk samhandlingsavtale med vedlegg for Helse Nord RHF
* Bilag 8 Logistikkbetingelser med vedlegg
* Bilag 9 Kontraktskrav etisk handel
* Bilag 10 Instruks for utfylling av statistikk
* Bilag 11 Salgstatistikkrapportering
* Bilag 12 Anmodning om endring
* Bilag 13 Endringsprotokoll
* Bilag 14 Endringer i pakker og opprettelse av pakker
* Bilag x Forpliktelseserklæring
* Bilag x Morselskapsgaranti

De dokumentene som inngår i Avtalen, utfyller hverandre. Inneholder avtaledokumentene bestemmelser som strider mot hverandre, gjelder yngre dokumenter foran eldre. Løser ikke dette motstriden, gjelder spesielle bestemmelser foran generelle, og bestemmelser utarbeidet særskilt for Avtalen foran standardiserte bestemmelser.

I den grad et forhold ikke er dekket av avtaledokumentene i listen over, vil følgende dokumenter gjelde:

* Konkurransegrunnlaget
* Leverandørens tilbud

Funksjonskrav og krav til egenskaper, kvalitet eller merke som er spesifisert i konkurransegrunnlaget gjelder foran løsninger i Leverandørens tilbud, med mindre Leverandøren har tatt uttrykkelig forbehold.

Ved forhold som ikke dekkes av Avtalen, gjelder lov om kjøp av 13. mai 1988 nr. 27 (kjøpsloven).

Samarbeidsavtalen mellom de regionale helseforetakene og Melanor, inngår som en del av Avtalen. Brudd på samarbeidsavtalene vil bli rapportert til Melanor og kan gi grunnlag for oppsigelse av denne rammeavtalen. Mer informasjon om samarbeidsavtalene finnes [her](https://sykehusinnkjop.no/om-oss/samfunnsansvar#leverandorkontakt).

## Avtaleperiode, forlengelse og oppsigelse

Avtalen trer i kraft ved signering og avtaleperioden er angitt på Avtalens forside ("**Avtaleperioden**"). Kunden kan ved utløp av Avtaleperioden forlenge Avtalen med inntil 1 år om gangen. Maksimal samlet avtaleperiode er 4 år. Avtalen forlenges automatisk og på likelydende vilkår med mindre Kunden tar andre initiativ.

De første 6 måneder av Avtaleperioden er prøvetid. Dersom Avtalen etter Kundens vurdering fungerer tilfredsstillende, fortsetter Avtalen fram til utløp (eller eventuell oppsigelse, jf. nedenfor). I motsatt fall kan Kunden si opp Avtalen med 30 dagers varsel. Oppsigelse av Avtalen skal skje skriftlig og skal senest sendes fra Kunden den dag prøvetiden utløper.

Kunden kan i Avtaleperioden skriftlig si opp Avtalen helt eller delvis med 6 måneders varsel til opphør ved utløpet av en kalendermåned.

Leverandøren plikter å tilrettelegge avslutningen av Avtalen på en slik måte at en eventuell ny leverandør ikke blir forhindret fra å oppfylle sine forpliktelser.

Avtalens vilkår gjelder for alle bestillinger fra Kunden som bekreftes innenfor Avtaleperioden, selv om leveranse skjer etter utløp av Avtalen.

## Transport av Avtalen

Kunden kan overdra sine rettigheter og plikter etter Avtalen til annen offentlig virksomhet, f.eks. ved omstrukturering av helseforetakene, endring i eierskap av helseforetakene, endring i regionstrukturen og lignende. Den virksomheten som får rettigheter og plikter overdratt er berettiget til tilsvarende vilkår, såfremt Avtalens rettigheter og plikter overdras samlet.

Leverandøren kan bare overdra sine rettigheter og plikter etter Avtalen med skriftlig samtykke fra Kunden. Dette gjelder også hvis Leverandøren slås sammen med et annet selskap, deles i flere selskaper eller hvis overdragelsen skjer til et datterselskap eller annet selskap i samme konsern. Samtykke kan ikke nektes uten saklig grunn.

Skifte av leverandør kan skje i de tilfeller hvor Leverandøren mister agentur for varer i Avtalen, eller på annen måte mister rettigheten til å selge varene. Ved agenturskifter kan bare Leverandøren overdra sine rettigheter og plikter etter Avtalen med skriftlig samtykke fra Kunden. Avtalen skal overdras på like vilkår og ny leverandør må oppfylle de opprinnelige kvalifikasjonskravene. Leverandørens plikter etter Avtalen bortfaller ikke før endringsavtale er signert av både Kunden og ny leverandør.

Ved en transport av avtalen plikter Leverandøren å sørge for at ny leverandør ikke blir forhindret fra å oppfylle sine forpliktelser.

En eventuell overdragelse utgjør en endring og skal fremgå av endringsprotokoll.

# Avropsmekanisme

Avrop vil bli foretatt i henhold til mekanismene angitt i konkurransegrunnlaget eller Avtalens bilag, dersom slike mekanismer finnes. Avrop kan gjøres av alle som Kunden har gitt fullmakt til å gjøre avrop.

# Logistikk og elektronisk samhandling

## Logistikkbetingelser og samhandlingsavtaler

Leverandøren plikter å følge de til enhver tid gjeldende bestemmelser for vareforsyningen gjennom Bilag 8 Logistikkbetingelser og Bilag *7* Elektronisk samhandlingsavtale.

Kundens Logistikkbetingelser har følgende oppbygning:

-Hoveddokument med innledning, roller og ansvar vedrørende Logistikkbetingelser

-Vedlegg 1: Sortiment, kartlegging og konsept

-Vedlegg 2: Krav til den fysiske leveransen

-Vedlegg 3: Krav til implementering av avtale og artikler

-Vedlegg 4: Rutiner ved ordre, mottak og avviksbehandling

-Vedlegg 5: Måling, sanksjoner og merkostnader

Hver helseregion inngår en elektronisk samhandlingsavtale med Leverandør. Gjeldende for denne Avtalen er:

* HN Elektronisk samhandlingsavtale

## Implementering

Det foreligger en rekke krav til Leverandøren før avtaleperiodens oppstart, se Bilag 8 Logistikkbetingelser vedlegg 3 Krav til implementering av avtale og artikler med videre henvisninger. Dette omfatter blant annet:

Leverandøren plikter å være leveringsdyktig på avtalesortimentet senest fra avtaleperiodens oppstartdato angitt på Avtalens forside.

For varere som skal leveres til regionale forsyningssenter i regionene plikter Leverandør å være leveringsdyktig senest fire uker før avtaleperiodens oppstartsdato. For varer som skal leveres til Kontrollstasjon plikter Leverandør å være leveringsdyktig senest ni uker før avtaleperiodens oppstartsdato.

Leverandøren skal utarbeide og distribuere definerte masterdata på artikler som er omfattet av Avtalen. Artikkelinformasjonen fra Leverandøren vil benyttes som masterdata i Kundens forvaltningssystemer. Krav til masterdata følger av Bilag 7 Elektronisk samhandlingsavtale med vedlegg for Helse Nord RHF.

Dette gjelder med mindre det er gjort unntak i kravspesifikasjonen.

## Bestilling/ordre

Parten skal gjennomføre bestilling/ordre i henhold til kravene i Bilag 7 Elektronisk samhandlingsavtale med vedlegg for Helse Nord RHF og Bilag 8 logistikkbetingelser med vedlegg.

Se ellers Avtalens punkt 5.3 Fakturerings og betalingsbetingelser.

## Krav til den fysiske leveransen

Logistikkbetingelser vedlegg 1 og 2, med krav til leveransen, emballering, forpakninger, merking, dokumentasjon, holdbarhet mv. gjelder med mindre noe annet følger av Avtalens bilag 2 Kravspesifikasjon.

Krav G.21 Levering:

*«Det skal være mulig med levering 1-2 ganger pr. uke eller senest en uke etter bestilling. Det understrekes at ønsket levering i kravet forutsetter normale forhold i avtaleperioden. Oppgi forventet leveringstid fra bestilling.»*

Leveringsgrad: Leveringsgrad måles i antall full-leverte varelinjer. Leveringspresisjon er på 96 % iht. Bilag 8 Logistikkbetingelser, se vedlegg 5).

## Måling og sanksjoner

Krav til leveringspresisjon og reklamasjonsgrad, samt gebyr ved brudd på krav til leveringspresisjon og reklamasjonsgrad fremgår av Bilag 8 Logistikkbetingelser Vedlegg 5: Måling, sanksjoner og merkostnader.

Mangler og forsinkelse kan uansett håndheves i henhold til Avtalens kapittel 9. Leverandørens mislighold.

Krav til levering av katalog og eventuelle gebyrer ved manglende oppfyllelse fremgår av Bilag 7 Elektronisk samhandlingsavtale med vedlegg.

## Generelle leveringsbetingelser

Om ikke annet følger av Avtalens bilag, skal levering foretas etter bestemmelsene i dette kapittelet. Levering skal skje DDP (Delivery Duty Paid) til Kunden i henhold til Incoterms® 2020. Risikoen går over på Kunden når Varen er levert som avtalt.

Leverandøren plikter å levere i henhold til avtalt tid og volum som angitt i ordren fra Kunden. Leverandøren har plikt til å varsle Kunden dersom leveransen eller deler av den kommer tidligere enn avtalt og/eller blir forsinket, jf. punkt 9.2.2 (Leverandørens varslingsplikt og plikt til å begrense forsinkelsen).

Levering til et annet tidspunkt enn avtalt kan kun skje etter skriftlig forhåndsgodkjenning fra Kunden. Partenes øvrige rettigheter og plikter, herunder retten til å kreve dagmulkt ved forsinket levering, jf. punkt 9.2.6 (Dagmulkt) og gebyr for lav leveringspresisjon, jf. Bilag 8 Logistikkbetingelser vedlegg 5, påvirkes ikke av godkjenningen.

Dersom Kunden ikke kan motta leveransen til avtalt tid, skal dette uten opphold opplyses til Leverandøren. Leverandøren skal oppbevare Varene for Kundens regning inntil levering kan skje.

Leverandøren skal ha kontrollrutiner for å sikre at leveranser er i henhold til Avtalens krav, den alminnelige aksepterte bransjestandard samt lovgivning eller offentlig vedtak.

Kunden kan ved statlige vedtak/påbud kreve at Leverandøren skal sørge for avfallsdestruksjon av emballasje og brukte produkter.

## Rutiner ved mottak og avviksbehandling

Kunden skal kontrollere varen ved mottak, dokumentere eventuelle avvik og varsle leverandør. Dersom Varen er feillevert skal denne avhentes av Leverandør til dennes kostnad.

Leverandøren har ansvar for organiseringen av alle forhold knyttet til avviket, inkludert eventuelle merkostnader for ekstraarbeid hos Kunden og destruksjon av varer

Rutiner for mottak og avviksbehandling fremgår av Bilag 8 Logistikkbetingelser Vedlegg 4: Rutiner ved ordre, mottak og avviksbehandling.

## Tilbakekalling av varer

Ved tilbakekalling av varer skal Leverandøren uten ugrunnet opphold varsle Avtaleforvalter og Kunden om feil ved varer eller om hele eller deler av varepartier fysisk må tilbakekalles fra Kunden. Leverandøren er forpliktet til å følge lovpålagte krav i forbindelse med håndtering av tilbakekallingen.

Leverandøren har ansvar for organiseringen av alle forhold knyttet til håndtering av tilbakekallingen, inkludert eventuelle merkostnader for ekstraarbeid hos Kunden og destruksjon av varer. Krav ved tilbakekalling av varer fremgår av Bilag 8 Logistikkbetingelser vedlegg 4: Rutiner ved ordre, mottak og avviksbehandling.

# Partenes plikter

## Kundens plikter

Kunden skal yte rimelig og nødvendig medvirkning slik at Leverandøren er i stand til å oppfylle sine plikter etter Avtalen.

## Leverandørens plikter

### Kvalitetssikring

Leverandøren er ansvarlig for at Varene som omfattes av Avtalen er godkjent i henhold til gjeldende lover og forskrifter, samt at de er i henhold til kravene til egnethet og kvalitet i Avtalen.

Leverandøren skal ha et kvalitetssikringssystem som er innrettet slik at avvik blir oppdaget så tidlig som mulig.

### Forsyningssikkerhet

Leverandøren skal ha etablert vareforsyningsløsninger som sikrer robust og tilstrekkelig kontinuitet i vareforsyningen som skal ivareta variasjoner i bestillingene fra Kunden.

Leverandøren skal ha tilgjengelig beredskaps- og kontinuitetsplaner samt sikre at risikoreduserende tiltak raskt blir iverksatt ved forhold som medfører brudd i vareforsyningen. Kunden kan be Leverandøren om å legge frem planer og tiltak for å sikre vareforsyningen.

Dersom det er stilt krav til sikkerhets- eller beredskapslager, vil omfanget fremgå av Bilag 2 (Kravspesifikasjon). I Avtaleperioden skal Avtaleforvalter og Leverandøren følge opp og revidere de spesifikke lagrene.

### Bruk av underleverandør

Leverandørens bruk og utskifting av eventuell underleverandør skal godkjennes skriftlig av Kunden. Godkjennelse kan ikke nektes uten saklig grunn.

Leverandørens kontraktsansvar overfor Kunden endres ikke ved bruk av underleverandør.

Leverandøren plikter å sette underleverandørene inn i alle forhold knyttet til leveransen som angitt i Bilag 8 Logistikkbetingelser og Bilag 7 - Elektronisk samhandlingsavtale.

### Produktansvar

Leverandøren er i henhold til lov 23. desember 1988 nr. 104 om produktansvar (produktansvarsloven) og gjeldende norsk rett, ansvarlig overfor Kunden for den skade som Varen påfører Kunden, Kundens eiendom og/eller Kundens ansatte.

Leverandøren er pliktig til å holde Kunden skadesløs for ethvert krav, herunder krav om saksomkostninger, som tredjemann fremmer mot Kunden og som skyldes feil eller mangler ved produktet, Leverandørens mislighold eller Leverandørens skadevoldende atferd.

### Statistikk

Leverandøren plikter å oversende salgsstatistikk på forespørsel, uten ekstra kostnad for Kunden eller Sykehusinnkjøp HF. Kvartalsvis statistikk utarbeides og leveres uoppfordret pr 20.04 (Q1). 05.08 (Q2), 20.10 (Q3) og 20.01 (Q4). Statistikk skal vise forbruk og omsetning eks. mva. pr. produkt fordelt på de ulike Kunder. Statistikken skal leveres på den til enhver tids gjeldende mal utarbeidet av Avtaleforvalter, dersom slik eksisterer. Statistikken skal dekke alle Varer som er solgt, uavhengig av om produktet kjøpes i henhold til eller utenfor Avtalen.

Det skal være mulig å kontrollere innlevert salgsstatistikk mot avtalepriser. Leverandøren må sørge for at statistikk som leveres inneholder artikkelnummer i henhold til bilag x (Prisskjema). Dersom det skjer endringer i artikkelnummer eller andre data, må dette meldes til Avtaleforvalter.

Om ikke annet følger av Avtalens bilag, leveres statistikk via Avtaleforvalters portal for statistikkinnlevering (leverandor.sykehusinnkjop.no). Brukernavn og passord fås ved henvendelse til leverandorstatistikk@sykehusinnkjop.no. Leverandøren skal i god tid før første innlevering av statistikk sørge for at egen statistikkansvarlig får brukernavn og passord for pålogging. Leverandøren skal straks gjøre seg kjent med portalen og rutinene knyttet til denne, og har selv ansvaret for at innrapporteringen er i tråd med kravene som er stilt. Leverandøren skal oppdatere og holde vedlike kontaktinformasjon slik det fremgår av portalen. Leverandør som er part på flere avtaleområder, skal selv sørge for at rapporteringen pr. avtaleområde blir korrekt.

Ved forsinket oversendelse av statistikk som ikke kan henføres under Force Majeure (punkt 11), kan Avtaleforvalter på vegne av Kunden kreve dagmulkt uten dokumentasjon av tap ved forsinkelsen. Dagmulkten utgjør kr 1 000 per virkedag etter avtalt innsendingsfrist.

### Krav til medlemskap i returordning for sluttbehandling av emballasje

Leverandøren plikter i henhold til gjeldende forskrifter å være medlem i en godkjent returordning eller oppfylle forpliktelsen gjennom egen ordning for sluttbehandling hvor emballasjen blir tatt hånd om på en miljømessig forsvarlig måte.

Dokumentasjon for returordning skal fremlegges på forespørsel.

### Forsikring

Leverandøren skal i hele Avtaleperioden for egen regning tegne og opprettholde forsikringer som er tilstrekkelige til å dekke krav fra Kunden eller tredjemann som følge av Leverandørens ansvar eller risiko i henhold til Avtalen. Denne forpliktelsen anses som oppfylt dersom Leverandøren tegner ansvars- og risikoforsikring på vilkår som anses som ordinære innenfor norsk forsikringsvirksomhet.

Forsikringsavtalen skal ikke inneholde bestemmelser som reduserer skadelidtes rettigheter overfor forsikringsselskapet i forhold til det som følger av forsikringsavtalelovens ordinære bestemmelser.

Attester for hver tegnet forsikring skal på forlangende forelegges Kunden for kontroll.

### Opplæringsansvar

Leverandøren er ansvarlig for at Kunden får nødvendig opplæring og veiledning. Møtevirksomhet i forbindelse med opplæring skal skje i henhold til retningslinjene til Kunden og i samsvar med samarbeidsavtalene nevnt i punkt 1.3 Avtaledokumenter og tolkningsregler.

### Samfunnsansvar

#### Generelt

Leverandøren skal respektere grunnleggende krav til menneskerettigheter og arbeidstakerrettigheter.

Leverandøren skal jobbe aktivt for å redusere helse- og miljøskadelige stoffer jf. Europeisk utfasingsliste for helse- og miljøskadelige kjemikalier i helsevesenet[[1]](#footnote-2) og jobbe forebyggende med miljø- og klimahensyn.

Varene som leveres til Kunden skal være fremstilt under forhold som er forenlige med kravene angitt i bilag 9 Kontraktskrav etisk handel. Kravene bygger på FNs veiledende prinsipper for næringsliv og menneskerettigheter med aktsomhetsvurderinger som metode.

Kravene angir minimumsstandarder. Der hvor konvensjoner og nasjonal lover og reguleringer omhandler samme tema, skal den høyeste standarden alltid gjelde. Dersom Leverandøren bruker underleverandører for å oppfylle Avtalen, er Leverandøren forpliktet til å videreføre og bidra til etterlevelse av kravene hos sine underleverandører.

#### Lønns- og arbeidsvilkår i offentlige kontrakter

Ansatte hos Leverandøren og eventuelle underleverandører som direkte medvirker til å oppfylle Avtalen, skal ha lønns- og arbeidsvilkår som er i samsvar med forskrift 8. februar 2008 nr. 112 om lønns- og arbeidsvilkår i offentlige kontrakter.

På tjenesteområder dekket av forskrift om allmenngjort tariffavtale, skal lønns- og arbeidsvilkår være i henhold til gjeldende forskrifter.

På tjenesteområder som ikke er dekket av forskrift om allmenngjort tariffavtale, skal lønns- og arbeidsvilkår være i henhold til gjeldende landsomfattende tariffavtale for den aktuelle bransje.

På forespørsel skal Leverandøren og eventuelle underleverandører dokumentere lønns- og arbeidsvilkårene til ansatte som medvirker til å oppfylle Avtalen. Dersom Leverandøren eller eventuelle underleverandører ikke etterlever bestemmelsen om lønns- og arbeidsvilkår, innebærer dette mislighold av Avtalen, jf. kap. 9 Leverandørens mislighold.

Dersom Leverandøren, etter gjentatte henvendelser, misligholder sine forpliktelser i henhold til denne bestemmelsen og ikke viser vilje til å få forholdet i orden, innebærer dette vesentlig mislighold av Avtalen.

### Behandling av personopplysninger

Leverandøren er dataansvarlig/behandlingsansvarlig for de personopplysninger som behandles i forbindelse med Avtalen, og har ansvaret for at det er iverksatt tiltak som sørger for tilfredsstillende informasjonssikkerhet med hensyn til konfidensialitet, integritet, tilgjengelighet og robusthet ved behandling av helse- og personopplysninger.

Tiltakene skal dokumenteres og Kunden kan på ethvert tidspunkt kreve å få utlevert dokumentasjon som viser at tilstrekkelige og relevante tiltak er iverksatt. Ved tvil om Leverandøren har et tilfredsstillende informasjonssikkerhetsnivå kan Kunden kreve stans i behandlingen av personopplysninger og kreve at personopplysninger som er tidligere behandlet slettet dersom forholdet ikke korrigeres.

Manglende tiltak vil anses som vesentlig mislighold av Avtalen. Leverandøren plikter på egen regning å sørge for å rette opp i manglende tiltak slik at behandlingen av helse- og personopplysninger kan gjenopptas.

### Elektronisk varekatalog

Leverandøren plikter til å levere elektronisk varekatalog (katalog) i henhold til Avtale om elektronisk samhandling og bilag 8 (Logistikkbetingelser).

Ved forsinkelse av utarbeidelse av katalog som forsinker implementering og oppstart av avtalen, og som ikke skyldes Kunden eller som ikke kan henføres under force majeure, kan Kunden kreve inn dagmulkt uten dokumentasjon av tap ved forsinkelsen. Dagmulkten skal utgjøre NOK 500 pr arbeidsdag etter utløp av avtalt frist.

### Internasjonale sanksjoner

Leverandøren skal påse at Leverandøren ikke omfattes av vedtatte internasjonale sanksjoner med hjemmel i sanksjonsloven (lov 14.04.2021 nr. 18). Leverandøren er ansvarlig for at underleverandører, kontraktsmedhjelpere og andre han er avhengig av for oppfyllelse av Avtalen ikke omfattes av vedtatte sanksjoner.

Leverandøren skal ta kontakt med Oppdragsgiver, uten ugrunnet opphold, dersom leverandøren blir kjent med forhold som kan medføre at deres gjennomføring av Avtalen innebærer handlinger eller involvering i strid med vedtatte sanksjoner.

Leverandøren skal iverksette egne tiltak for å sikre overholdelse av denne bestemmelsen, og skal på forespørsel kunne dokumentere rutiner rundt dette.

Oppdragsgiver kan be leverandøren levere ytterligere dokumentasjon på at leverandøren eller noen han svarer for, ikke omfattes av de aktuelle sanksjoner, dersom Oppdragsgiver anser det nødvendig.

Manglende oppfyllelse av pliktene i denne bestemmelsen kan utgjøre et vesentlig mislighold av Avtalen.

## Felles plikter

### Samarbeid

Partene skal lojalt samarbeide om gjennomføringen av Avtalen og skal stille med tilstrekkelig nøkkelpersonell i samhandlingen. Roller og kontaktpunkter fremgår av Bilag 5 Kontaktpunkter Leverandør.

Partene skal uten ugrunnet opphold varsle hverandre om forhold de forstår eller bør forstå kan få betydning for Avtalens gjennomføring.

### Kommunikasjon og møter

Kommunikasjon vedrørende Avtalen skal rettes til partenes kontaktpersoner slik angitt i Avtalens punkt 1.1 (Avtalens parter og kontaktpersoner). Henvendelser skal besvares uten ugrunnet opphold.

Avtaleforvalter vil, der det anses hensiktsmessig, gjennomføre minimum ett årlig status- og evalueringsmøte med Leverandøren. Ut over dette kan en part med minst 5 virkedagers varsel innkalle til møte med den annen part for å drøfte måten Avtalen gjennomføres på, herunder fremdrift og leveranse.

# Vederlag og prisjustering

## Vederlag

Alle priser for Varen fremgår av bilag 1 (Prisskjema). Er ikke annet angitt, er prisene oppgitt i NOK og ekskl. mva. Prisene er faste i Avtaleperioden, med de unntak som følger av punkt 5.2 (Prisjustering) nedenfor.

Dersom ikke annet er avtalt, inkluderer prisen emballasje, faktureringskostnader, toll, skatter og andre avgifter.

Leverandøren kan ikke kreve minsteordregebyr, behandlingsgebyr eller andre lignende gebyrer, fraktpåslag, palle-/emballasjekostnader eller annet tillegg dersom dette ikke er særskilt avtalt.

Utlegg, reise- og diettkostnader og reisetid dekkes bare i den grad det er avtalt. Reise- og diettkostnader skal i så fall spesifiseres og dokumenteres særskilt, og dekkes etter statens gjeldende satser hvis ikke annet er avtalt.

## Prisjustering

### Prisjustering som følge av myndighetsvedtak

Ved endring av offentlige avgifter, lover eller forskrifter som har konsekvenser for den faktiske kostnad for leveransen som netto utgjør mer enn 2 % av det totale årlige forventede vederlaget til Leverandøren (regnet ut fra Leverandørens gjennomsnittlige omsetning pr. måned i Avtaleperioden frem til prisendringen blir krevet \* 12), kan begge parter kreve ekstraordinær regulering av godtgjørelsen. Dette gjelder ikke dersom endringen ble offentliggjort før frist for endelig tilbud. Krav om ekstraordinær justering av godtgjørelsen skal fremsettes skriftlig og være dokumentert. Kunden har rett til innsyn i relevante forhold, herunder dokumenter og regnskapsoversikter mv.

### Prisjustering som følge av valutaendringer

Prisene er faste i 12 måneder etter avtalens oppstart. Deretter kan prisene justeres inntil én gang per år. Prisene justeres da basert på prosentvis endring i importveid kursindeks (I44) publisert av Norges Bank.

Førstegangs valutajustering i avtaleperioden gjøres ved at opprinnelig avtalt pris justeres med 70 % av endringen i importveid kursindeks (I44) fra [måned avtalestart] til varslingstidspunkt for første justering. Valutaavhengig andel av pris er satt til 70 %.

Etterfølgende valutajusteringer etter førstegangs valutajustering gjøres ved at den sist valutajusterte pris justeres med (vekting lik førstegangs justering) endringen i importveid kursindeks fra siste valutajustering.

Tidspunktet for valutajustering skal alltid være dato for når avtalen startet opp, i påfølgende år. Justeringen skal varsles Avtaleforvalter senest 2 måneder før tidspunkt for justering.

### Prisjustering som følge av indeksregulering

Prisene kan justeres basert på endring i konsumprisindeksen (KPI) publisert av Statistisk sentralbyrå i henhold til beregningsmetodene angitt under:

**Beregningsmetode ved førstegangs KPI-justering:**

Prisene er faste i 12 måneder etter avtalens oppstart.

Justeringen skal varsles Avtaleforvalter senest 2 måneder før tidspunkt for justering, og basere seg på sist kjente KPI på varslingstidspunktet.

Førstegangs KPI-justering i avtaleperioden gjøres ved at opprinnelig avtalt pris justeres med 30 % av endringen i KPI fra [måned avtalestart] til varslingstidspunkt for første justering.

**Beregningsmetode ved etterfølgende KPI-justeringer:**

Etterfølgende KPI-justeringer etter førstegangs KPI-justering gjøres ved at den sist KPI-justerte pris justeres med (vekting lik førstegangs justering) endringen i KPI fra indeksen fra siste KPI-justering.

Tidspunktet for KPI-justering skal alltid være dato for når avtalen startet opp, i påfølgende år. Justeringen skal varsles Avtaleforvalter senest 2 måneder før tidspunkt for justering, og basere seg på sist kjente KPI på varslingstidspunktet.

**Forsinket varsel om justering:**

Dersom en part ikke har sendt rettidig varsel om prisjustering, vil prisen likevel kunne justeres fra og med 2 måneder etter slikt varsel mottas av den annen part. KPI skal beregnes ut ifra indeksen slik den var på tidspunktet for rettidig justering. Ved slik prisjustering vil dato for neste justering knytte seg til dato for oppstart av avtalen i påfølgende år, og ikke til dato for den forsinkede prisjusteringen.

## Fakturerings- og betalingsbetingelser

Med mindre annet er avtalt, skal fakturering skje i NOK med bakgrunn i leverte Varer dokumentert i fakturaunderlaget. Betalingsfrist er 30 dager etter at korrekt faktura er mottatt.

Fakturering skal, om ikke annet fremgår av Avtalens bilag, foregå i henhold til kravene i Bilag 7 – Elektronisk samhandlingsavtale med RHFene.

Alle fakturaer skal være påført Kundens innkjøps- eller bestillingsreferanse (avtalenummer), eventuelt andre avtalte referanser, og skal klart angi hva beløpet gjelder. Faktura skal inneholde samme enhetspriser og -benevnelser som i Avtalen. Samlefakturering er kun tillatt etter avtale med Kunden. Kunden har rett til å returnere fakturaer som ikke tilfredsstiller disse kravene.

Det skal ikke beregnes noen form for gebyr eller tillegg ved fakturering.

Eventuelle rabatter skal gis per varelinje og ikke som en samlerabatt.

Betaling av faktura er ikke ensbetydende med aksept av fakturaunderlag. Omtvistede krav forfaller ikke til betaling før enighet er oppnådd, eller eventuelt før rettskraftig dom er avsagt.

Kunden kan gjøre fradrag i mottatt faktura for forskuddsbetalinger og for omtvistede eller utilstrekkelig dokumenterte poster.

Ved feilsendte fakturaer, eller når fakturerte priser er høyere enn inngåtte avtalepriser kan Leverandøren belastes med et gebyr tilsvarende NOK 500 pr faktura.

## Forsinkelsesrente

Ved forsinket betaling skal Kunden betale forsinkelsesrente av det forfalte beløp i henhold til lov 17. desember 1976 nr. 100 om renter ved forsinket betaling m.m. (forsinkelsesrenteloven).

# Endringer

## Generelt

Innenfor det partene med rimelighet kunne forvente da Avtalen ble inngått, kan Kunden kreve endringer i Avtalen. Krav om endringer fremsettes skriftlig.

Har Leverandøren forslag til endringer, skal Kunden varsles skriftlig om dette så snart dette blir klart for Leverandøren, herunder skal bilag 12 Anmodning om endring skal fylles ut Endringer skal være skriftlig godkjent av Kunden før de iverksettes.

Enhver endring eller tillegg som har innvirkning på Avtalen, for eksempel i form av endret innhold, prismessige konsekvenser eller andre avtalte betingelser, skal avtales skriftlig og nedtegnes i bilag 13 (Endringsprotokoll).

Det kan ikke gjøres vesentlige endringer i Avtalen.

## Vederlag for endringer

Vederlag for endringer skal være i samsvar med Avtalens opprinnelige prisnivå slik dette fremgår av kapittel 5 (Vederlag og prisjustering). Dersom endringer medfører kostnadsøkning eller -besparelser skal partene forhandle særskilt om dette, men kalkyleoppsett for enhetspriser for tilsvarende produkter skal legges til grunn.

## Endringer i sortiment

### Generelt

Leverandøren skal sikre at Varene slik disse fremgår av Bilag 1 Prisskjema til Avtalen ikke utgår av Leverandørens sortiment.

### Leverandørens mulighet til å forespørre endringer i sortimentet

Dersom Leverandøren ønsker å erstatte Varene som følge av produktutvikling, produktforbedring, endring av fabrikasjonssted, tilbakekall, endring eller avvikling av sortiment og lignende, eller at det foreligger forhold som nevnt i kapittel 11 (Force Majeure), kan Leverandøren forespørre Kunden om dette. Leverandøren skal forespørre om slike endringer uten ugrunnet opphold.

Før Kunden kan godta slike endringer i sortimentet, skal Leverandøren dokumentere spesifikasjonene til det nye produktet, herunder på hvilken måte produktets egenskaper tilsvarer det produkt som erstattes. Erstatningsproduktet skal tilfredsstille de samme miljø- og produktkrav som er satt for utgått avtaleprodukt.

Kunden kan ikke godkjenne endringer i Varene dersom det vil stride mot regelverket om offentlige anskaffelser. Kunden er heller ikke forpliktet til å godkjenne endringer i produktutvalget dersom dette vil medføre praktiske eller økonomiske ulemper for Kunden. Eventuelle endringer skal godkjennes skriftlig av Kunden. Inn- og utfasing skal planlegges, koordineres med Kunden og gjennomføres i samsvar med kravene som følger av logistikkbetingelsene jf. Avtalens punkt 3.2 Implementering.

### Kundens mulighet til å forespørre endringer i sortimentet

Dersom det i Avtaleperioden oppstår et behov for Kunden til å foreta mindre endringer av produktutvalget i sortimentet, kan Leverandøren tilby andre Varer i tråd med prinsippene som følger av punkt 6.3.2 (Leverandørens mulighet til å forespørre endringer i sortimentet).

### Vederlag ved sortimentsendringer

Vederlag for endringer i sortiment skal være i samsvar med Avtalens opprinnelige prisnivå slik dette fremgår av kapittel 5 (Vederlag og prisjustering), dog slik at gunstigere priser skal komme Kunden til gode.

### Kundens rett til å prøve nye produkter

Kunden forbeholder seg retten til å prøve ut nye produkter fra Leverandøren, samt å gjennomføre utprøving av nyutviklede produkter fra andre leverandører i Avtaleperioden. En eventuell utprøving av nye produkter skal gjøres i samråd med Kundens Avtaleforvalter. Utprøving av nye produkter medfører ingen kjøpsplikt for Kunden.

# Kundens mislighold

## Hva som anses som mislighold

Det foreligger mislighold fra Kundens side dersom:

* Betaling ikke skjer til rett tid, jf. kapittel 5 (Vederlag og prisjustering)
* Kunden på annen måte ikke oppfyller sine forpliktelser etter Avtalen

Det foreligger likevel ikke mislighold hvis situasjonen skyldes Leverandørens forhold, eller forhold som anses som Force Majeure (kapittel 10). Leverandøren skal reklamere skriftlig uten ugrunnet opphold etter at misligholdet er oppdaget eller burde vært oppdaget.

## Leverandørens krav ved Kundens mislighold

### Merutgifter

Leverandøren kan kreve vederlag for de dokumenterte merutgifter han blir påført som følge av mislighold fra Kundens side.

### Heving

Ved vesentlig mislighold fra Kundens side, kan Leverandøren sende Kunden skriftlig varsel om at Avtalen vil bli hevet dersom Kunden ikke innen 45 dager etter at varselet ble mottatt har brakt misligholdet til opphør. Heving kan ikke skje dersom misligholdet er brakt til opphør før fristens utløp.

### Erstatning

Leverandøren kan kreve erstatning for tap som med rimelighet kan føres tilbake til misligholdet, med mindre det godtgjøres at misligholdet ikke kan tilskrives Kunden.

Erstatning for indirekte tap kan bare kreves hvis Kunden eller noen Kunden svarer for har utvist grov uaktsomhet eller forsett.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

# Leverandørens mislighold

## Mangler

### Hva som utgjør en mangel

Det foreligger mangel dersom Varen ikke oppfyller de krav som følger av Avtalen eller de garantier Leverandøren har gitt, og dette skyldes forhold Leverandøren svarer for. Det samme gjelder dersom Varen ikke oppfyller et bestemt formål som Leverandøren var eller måtte være kjent med da Avtalen ble inngått.

Med mindre annet er avtalt foreligger dessuten mangel dersom Varen ikke er i samsvar med offentligrettslige krav som stilles i lovgivningen eller offentlig vedtak i medhold av lov på den tid avropet foretas.

### Kundens reklamasjonsfrist

Kunden plikter å gi Leverandøren melding om mangelen innen rimelig tid etter at Kunden oppdaget eller burde ha oppdaget den.

Det gjelder ingen reklamasjonsfrist dersom Leverandøren eller noen han svarer for har utvist forsett eller grov uaktsomhet.

Dersom Kunden eller Avtaleforvalter henvender seg til Leverandøren om mislighold, skal Leverandøren følge opp henvendelsen uten ugrunnet opphold.

For deler som på grunn av mangel er utbedret løper ny reklamasjonsperiode fra mangelen er utbedret. For deler som på grunn av mangelen ikke kunne brukes som forutsatt, forlenges reklamasjonsperioden med tiden fra Leverandøren ble varslet om mangelen og til mangelen er utbedret.

### Tilbakehold

Ved Leverandørens mislighold kan Kunden holde betalingen tilbake, men ikke åpenbart mer enn det som er nødvendig for å sikre Kundens krav som følge av misligholdet.

### Utbedring og omlevering

Kunden kan kreve at Leverandøren utbedrer mangelen med mindre kostnadene til utbedringen vil bli uforholdsmessig store i forhold til det Kunden oppnår. Utbedring skal skje innen rimelig tid etter at Kunden har reklamert over mangelen og Leverandøren er gitt mulighet for å utbedre.

Leverandøren har krav på å få utbedre mangelen dersom utbedringen kan skje uten vesentlig ulempe for Kunden, og Kunden heller ikke ellers har særlig grunn til å motsette seg utbedring. Slik særlig grunn vil for eksempel kunne foreligge der Leverandøren tidligere har gjort mislykkede forsøk på utbedring.   
  
Dersom mangelen er vesentlig, kan Kunden kreve omlevering.

Utbedring og omlevering skjer for Leverandørens regning. Leverandøren skal dekke kostnadene ved utbedring og omlevering, inkludert utgifter til konstatering av mangelen, tilkomstutgifter og andre utgifter som er en direkte og nødvendig følge av utbedringen.

### Prisavslag

Dersom en mangel ikke utbedres i samsvar med punkt 8.1.4 (Utbedring), kan Kunden kreve prisavslag. Dette gjelder likevel ikke dersom Kunden avslår utbedring som Leverandøren har rett til å utføre.

Prisavslaget skal utregnes slik at forholdet mellom nedsatt og avtalt pris svarer til forholdet mellom leveransens verdi i mangelfull og avtalemessig stand på leveringstidspunktet.

### Erstatning ved unnlatt utbedring

Dersom en mangel ikke utbedres i samsvar med punkt 8.1.4 (Utbedring), kan Kunden kreve at Leverandøren betaler kostnadene til utbedring utført av andre.

### Dekningskjøp

Dersom Varen har en mangel og det haster for kunden å motta Varen, skal Leverandøren skaffe samme type vare og fortrinnsvis samme salgsforpakninger fra annen leveringskanal til avtalepris eller lavere pris. Dersom Leverandøren ikke leverer nye masterdata på erstatningsprodukt og plan for ny leveranse med forpliktende leveringsdato innen 5 virkedager, har Kunden rett til å kansellere bestillingen og kjøpe tilsvarende vare hos annen leverandør. Kunden har i alle tilfelle rett til å kansellere bestillingen dersom ny leveringsdato ikke er innen rimelig tid. Kunden kan kreve erstatning for prisforskjellen mellom avtalt pris og prisen etter dekningskjøpet. Kunden kan også kreve dekket kostnaden for merarbeid ved å gjennomføre dekningskjøpet.

### Heving av avrop

Kunden kan heve hele eller deler av et avrop med øyeblikkelig virkning dersom det foreligger vesentlig mislighold.

Dersom Kunden hever ett avrop, kan han samtidig heve andre avrop dersom avropene er gjensidig avhengige av hverandre. Avropene vil være gjensidig avhengige av hverandre dersom de aktuelle avropene ikke kan brukes til det formål som var forutsatt mellom Partene på det tidspunktet Avtalen ble inngått eller avropene ble foretatt.

### Heving av Avtalen

Ved vesentlig mislighold fra Leverandørens side, kan Kunden etter å ha gitt Leverandøren skriftlig varsel og rimelig tid til å bringe forholdet i orden, heve Avtalen med øyeblikkelig virkning.

Dersom Leverandørens virksomhet åpnes for gjeldsforhandling, akkord eller konkurs, eller annen form for kreditorstyring gjør seg gjeldende skal Leverandøren omgående skriftlig varsle Kunden om dette, og Kunden har rett til å heve Avtalen med øyeblikkelig virkning.

Ved mislighold fra Leverandørens side overfor en av de deltakende Kunder som gir grunnlag for heving av Avtalen, vil en heving av Avtalen kunne gjelde for samtlige Kunder.

### Dekningskjøp ved heving

Dersom Avtalen eller hele eller deler av et avrop heves kan Kunden foreta dekningskjøp hos en annen leverandør. Dekningskjøpet skal foretas på en forsvarlig måte og innen rimelig tid etter hevingen. Ved dekningskjøp skal ytelsens art og egenskaper være likeverdige med ytelsen i det kjøpet som heves. Kunden kan kreve erstatning for prisforskjellen mellom avtalt pris og prisen etter dekningstransaksjonen.

### Erstatning for mangler

Kunden har krav på erstatning for det tapet Kunden lider som følge av mangelen.

Indirekte tap Kunden lider som følge av mangelen, kan kreves erstattet dersom mangelen skyldes forsett eller uaktsomhet fra Leverandørens side. Dette inkluderer tap ved eventuelt driftsavbrudd, herunder utgifter og arbeid knyttet til feilretting og reparasjon samt tap ved merarbeid forårsaket av mangelen.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

## Forsinkelse

### Hva som utgjør forsinkelse

Det foreligger forsinkelse dersom Leverandøren ikke oppfyller sine forpliktelser etter Avtalen til avtalt tid, og dette ikke skyldes forhold Kunden bærer risikoen for eller forhold som nevnt i kapittel 10 (Force Majeure). Se også Bilag 8 Logistikkbetingelser vedlegg 5 måling, sanksjoner og merkostnader.

### Leverandørens varslingsplikt og plikt til å begrense forsinkelsen

Dersom Leverandøren forstår eller har grunn til å anta at det vil oppstå en forsinkelse, skal Leverandøren uten ugrunnet opphold varsle Kunden skriftlig og oppgi begrunnelsen for og den antatte varigheten av forsinkelsen. Leverandøren plikter for egen regning å treffe rimelige tiltak for å begrense forsinkelsen og holde Kunden løpende orientert om hvilke tiltak Leverandøren gjennomfører for å begrense forsinkelsen.

Dersom Leverandøren mener at årsaken til at forpliktelsene ikke ble oppfylt til avtalt tid skyldes forhold på Kundens side eller andre forhold Leverandøren ikke bærer risikoen for, jf. kapittel 10 (Force Majeure), skal Leverandøren varsle om og dokumentere dette uten ugrunnet opphold.

### Tilbakehold

Ved Leverandørens forsinkelse kan Kunden holde betalingen tilbake, men ikke åpenbart mer enn det som er nødvendig for å sikre Kundens krav som følge av forsinkelsen.

### Kundens rett til å fastholde Avtalen

Kunden kan fastholde Avtalen og kreve at Leverandøren leverer Varen også i tilfeller av forsinkelse.

### Dekningskjøp

Ved forsinkelse der det haster for kunden å motta Varen, skal Leverandøren skaffe samme type vare og fortrinnsvis samme salgsforpakninger fra annen leveringskanal til avtalepris eller lavere pris. Dersom Leverandøren ikke leverer nye masterdata på erstatningsprodukt og plan for ny leveranse med forpliktende leveringsdato innen 5 virkedager, har Kunden rett til å kansellere bestillingen og kjøpe tilsvarende vare hos annen leverandør. Kunden har i alle tilfelle rett til å kansellere bestillingen dersom ny leveringsdato ikke er innen rimelig tid. Kunden kan kreve erstatning for prisforskjellen mellom avtalt pris og prisen etter dekningskjøpet. Kunden kan også kreve dekket kostnaden for merarbeid ved å gjennomføre dekningskjøpet.

### Dagmulkt

Kunden kan kreve dagmulkt uten dokumentasjon av tap ved forsinkelsen, og uten hensyn til om andre krav er gjort gjeldende ovenfor Leverandøren. Dagmulkten skal utgjøre 0,75 %, regnet av den avtalte pris av det totale avropet som på grunn av den forsinkede varen ikke kan tas i bruk som forutsatt, eller kr 150 (satsen som blir den totalt høyeste for Kunden skal som regel benyttes). Dagmulkt beregnes per virkedag etter avtalt leveringstid. Dagmulkt løper fram til Varen er mottatt av Kunden. Dagmulktperioden er begrenset til 100 virkedager.

### Erstatning ved forsinkelse

Kunden har krav på erstatning for det tapet Kunden lider som følge av forsinkelsen.

Indirekte tap Kunden lider som følge av forsinkelsen, kan kreves dersom forsinkelsen skyldes forsett eller uaktsomhet fra Leverandørens side. Påløpt dagmulkt kommer ikke til fradrag ved utmåling av erstatningen.

Som indirekte tap regnes tap som nevnt i lov 13. mai 1988 nr. 27 om kjøp (kjøpsloven) § 67 annet ledd.

### Heving av avrop

Kunden kan heve hele eller deler av et avrop med øyeblikkelig virkning dersom leveransen er vesentlig forsinket. Som vesentlig forsinkelse skal alltid regnes forsinkelse som innebærer at Kundens formål med kjøpet ikke innfris. Vesentlig forsinkelse foreligger dessuten når levering ikke er skjedd innen maksimal dagmulkt er påløpt i henhold til punkt 8.2.6 (Dagmulkt).

Dersom Kunden hever ett avrop, kan han samtidig heve andre avrop dersom avropene er gjensidig avhengige av hverandre. Avropene vil være gjensidig avhengige av hverandre dersom de aktuelle avropene ikke kan brukes til det formål som var forutsatt mellom Partene på det tidspunktet Avtalen ble inngått eller avropene ble foretatt.

### Heving av Avtalen

Kunden kan heve Avtalen ved vesentlig forsinkelse.

Som vesentlig forsinkelse skal alltid regnes forsinkelse som innebærer at Kundens formål med kjøpet ikke innfris.

Hever Kunden hele Avtalen, har Leverandøren ikke rett til betaling. Leverandøren kan imidlertid kreve avtalt pris for Varene som er levert.

# Ansvar for skade

## Varsel om fare for skade

Partene skal varsle hverandre dersom de kjenner til forhold som kan medføre skade på person, ting, eiendom eller miljø og som nødvendiggjør tiltak som ikke følger av Avtalen.

## Ansvar for skade på den andre partens person eller eiendom

Medfører utførelsen av Leverandørens plikter etter Avtalen skade på Kundens person, ansatte eller ting som ikke omfattes av Avtalen, er Leverandøren erstatningsansvarlig overfor Kunden i den utstrekning dette følger av alminnelige erstatningsregler.

Tilsvarende gjelder overfor Leverandøren, hvor Kunden eller noen han svarer for, volder skade på Leverandørens person, ansatte, eiendom eller andre ting.

## Ansvar for skade på miljø, tredjemanns person eller eiendom

Oppstår det fare for skade på person, eiendom eller miljø som krever umiddelbare tiltak, har den parten som oppdager faren, plikt til å foreta det som er nødvendig for å avverge skaden. Dersom parten mener han kan kreve dekning for sine utgifter for tiltakene fra den andre parten, skal tiltakene ikke gå lenger enn det som er strengt nødvendig inntil den andre parten kan vurdere situasjonen.

Den av partene som har interesse av at tiltaket iverksettes, skal betale de nødvendige kostnadene.

# Force Majeure

Dersom oppfyllelsen av partenes plikter etter Avtalen umuliggjøres av en ekstraordinær situasjon utenfor partenes kontroll, så som krig, opprør, naturkatastrofe, offentlige påbud og forbud, epidemi/pandemi, streik eller lockout ("**Force Majeure**"), skal den annen part varsles om dette så raskt som mulig. Den rammede parts forpliktelser suspenderes så lenge Force Majeure-situasjonen varer. Den annen parts motytelse suspenderes i samme tidsrom. Blir fremdriften hindret av en underleverandør, gjelder tilsvarende dersom underleverandøren hindres av slike forhold utenfor hans kontroll som nevnt i første punktum.

Den annen part kan i Force Majeure-situasjoner bare heve Avtalen med den rammede parts samtykke, eller hvis situasjonen varer eller antas å ville vare lenger enn 75 kalenderdager regnet fra det tidspunkt hindringen inntrer, og da bare med 15 kalenderdagers varsel.

Hver av partene dekker sine egne kostnader knyttet til avslutning av avtaleforholdet. Kunden betaler avtalt pris for den del av leveransen som var avtalemessig levert før Avtalen ble avsluttet, og får refundert eventuelt forskudd betalt for ikke leverte deler av leveransen. Partene kan ikke rette andre krav mot hverandre som følge av avslutning av Avtalen etter denne bestemmelsen.

I forbindelse med Force Majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

I tilfelle av Force Majeure skal hver av partene dekke sine omkostninger som følge av Force Majeure-situasjonen.

# Generelle bestemmelser

## Taushetsplikt

Partene skal bevare taushet om, og forhindre at andre får adgang eller kjennskap til, alle konfidensielle opplysninger og materiale de i forbindelse med Avtalen og gjennomføringen av den får kunnskap om. Dette inkluderer, men er ikke begrenset til, opplysninger om:

1. Drifts- eller forretningsmessige forhold som det kan være av konkurransemessig betydning å hemmeligholde,
2. Noens personlige forhold.

Taushetsplikten gjelder partenes ansatte og andre som handler på partenes vegne i forbindelse med gjennomføringen av Avtalen. Om nødvendig skal det undertegnes taushetserklæring. Det skal i tilfelle angis hvilke opplysninger som omfattes av taushetsplikten, og hvordan den skal ivaretas. Partene skal bevare taushetsplikten også etter at avtaleforholdet er opphørt. Ansatte eller andre som fratrer sin tjeneste hos en av partene, skal pålegges å bevare taushetsplikt også etter fratredelsen.

Bestemmelsen er ikke til hinder for at opplysningene benyttes i den utstrekning det er nødvendig for gjennomføring av Avtalen.

Begge parter kan utnytte generell kunnskap (know-how) som ikke er taushetsbelagt og som de har tilegnet seg i forbindelse med oppdraget.

Taushetspliktsbestemmelsene i lov om behandlingsmåten i forvaltningssaker 10. februar 1967 (forvaltningsloven) kommer for øvrig til anvendelse for partene og andre de eventuelt svarer for.

## Opphavs- og eiendomsrett

### Generelt

Eiendomsrett, opphavsrett og andre relevante materielle og immaterielle rettigheter tilknyttet Avtalen tilfaller Kunden når betaling er skjedd, med de begrensninger som følger av annen avtale eller ufravikelig lov.

Rettighetene omfatter også rett til endring og videreoverdragelse, jf. lov 15. juni 2018 om opphavsrett til åndsverk mv. (åndsverkloven) § 68.

### Patenter og sikkerhetsbeskyttet informasjon

Dersom Leverandøren ønsker å søke om patent som inneholder sikkerhetsbeskyttet informasjon, skal Leverandøren fremlegge søknaden for Kunden for skriftlig godkjenning før patentsøknaden innleveres. Kunden kan nekte godkjenning uten begrunnelse.

### Tredjeparters eiendomsrettigheter

Leverandøren garanterer at Leverandørens ytelse ikke krenker tredjeparts eiendomsrettigheter, herunder immaterielle rettigheter som patent- eller opphavsrettigheter.

Leverandøren skal holde Kunden skadesløs for ethvert krav som følge av krenkelse av tredjeparts eiendomsrettigheter i forbindelse med oppfyllelse av Avtalen. Kunden skal holde Leverandøren skadesløs for et hvert krav som skyldes bruk av Kundens tegninger, spesifikasjoner eller lisenser.

Partene skal gjensidig varsle hverandre om krav vedrørende krenking av patenter eller andre immaterielle rettigheter ved fremstilling eller bruk av Varen.

## Omdømmelojalitet

Leverandøren skal ivareta Kundens interesser i gjennomføring av Avtalen. Leverandør skal i Avtaleperioden ikke utøve virksomhet som svekker Kundens omdømme. Partene skal heller ikke omtale avtalens premisser eller innhold på et slikt vis at dette kan skade den annen parts omdømme eller forhold til tredjeparter. Leverandør skal ikke ta stilling til eller kommentere synspunkter eller misnøye fra pasienter eller andre som retter seg mot Kunden, men opplyse om at slike henvendelser skal rettes til Kundens kontaktperson i Avtalen.

## Markedsføring

Partene er enige om at ingen av partene har rett til å bruke den andre partens navn, varemerke, kjennetegn osv. i pressemeldinger, annonser, reklame og lignende uten at det foreligger en skriftlig tillatelse fra den annen part.

Leverandøren skal innhente skriftlig forhåndsgodkjennelse fra Kunden dersom Leverandøren for reklameformål eller på annen måte ønsker å utgi informasjon om avtaleforholdet.

Leverandøren forplikter seg til ikke å benytte Kunden som referanse, uten skriftlig samtykke fra Kunden. Leverandøren skal innhente skriftlig forhåndsgodkjennelse fra Kunden dersom han ønsker å gi offentligheten informasjon om Avtalen utover å oppgi oppdraget som generell referanse.

Dersom markedsføring skjer i strid med denne bestemmelsen kan Kunden ilegge bot på 0,2 % av kontraktens samlede verdi eller 10 000 kroner (satsen som blir den høyeste for Kunden skal som regel benyttes). Bot kan ikke gis før leverandøren er gitt en rimelig frist til å fjerne slik markedsføring.

## Revisjon

Kunden har rett til å foreta revisjon av Leverandørens systemer, rutiner, regnskaper og aktiviteter som er forbundet med leveransen. Revisjonsretten starter ved avtaleinngåelse og er begrenset til Avtaleperioden. Ved revisjon skal Leverandøren vederlagsfritt yte rimelig assistanse.

# Tvister, lovvalg og verneting

Avtalen reguleres av norsk rett.

Tvister mellom partene om Avtalen bør søkes løst gjennom forhandlinger.

Dersom en tvist i tilknytning til Avtalen ikke blir løst etter forhandlinger, kan partene forsøke å løse tvisten ved mekling. Partene kan velge å legge Den Norske Advokatforenings regler for mekling ved advokat til grunn, eventuelt modifisert slik partene ønsker. Det forutsettes at partene blir enige om en mekler med den kompetansen partene mener passer best til tvisten. Den nærmere fremgangsmåten for mekling bestemmes av mekleren, i samråd med partene.

Dersom partene ikke kommer til enighet, skal tvisten avgjøres ved ordinær rettergang. Verneting for avtalen er Kundens verneting, med mindre partene enes om et annet verneting.

1. [[Link til Europeisk utfasingsliste for helse- og miljøskadelige kjemikalier i helsevesenet](https://www.sykehusinnkjop.no/49612c/siteassets/dokumenter/om-oss/samfunnsansvar/europeisk-utfasingsliste.pdf)] [↑](#footnote-ref-2)